
	Comisia pentru buget, finanţe şi bănci

	
	Bucureşti,        

Nr. 22/232/21.09.2012


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind  organizarea activităţii fiscale a marilor contribuabili,  cu care comisia noastră a fost sesizată în fond cu adresa Biroului Permanent nr.PL.x 309 din  03.09.2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/232/21.09.2012


RAPORT 
asupra propunerii legislative privind organizarea activităţii fiscale a marilor contribuabili
Cu adresa nr. Plx 309 din 3 septembrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind privind organizarea activităţii fiscale a marilor contribuabili.
Propunerea legislativă are ca obiect de reglementare desfiinţarea Direcţiei generale de administrare a marilor contribuabili din cadrul Agenţiei Naţionale de Administrare Fiscală iar arhiva acestei direcţii generale să fie predată organelor de administrare fiscală judeţene în termen de 6 luni de la data intrării în vigoare a prezentei legi.
La întocmirea raportului s-a avut în vedere avizul Consiliului legislativ.
Guvernul nu susţine adoptarea propunerii legislative.

Propunerea legislativă a fost respinsă de Senat, în şedinţa din 25 iunie 2012, în calitate de primă Cameră sesizată.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu votul majorităţii membrilor prezenţi la dezbatere. 

In urma dezbaterii, în şedinţa din data de 19.09.2012, comisia propune Plenului Camerei Deputaţilor respingerea propunerii legislative privind organizarea activităţii fiscale a marilor contribuabili deoarece redactarea propunerii legislative este foarte sumară, nu cuprinde reglementări necesare pentru desfiinţarea respectivei direcţii. De asemenea normele propuse prin proiect sunt greşite. Astfel, termenul prevăzut la art. 1 pentru desfiinţarea Direcţiei, respectiv 6 luni de la intrarea în vigoare a legii, este acelaşi cu cel prevăzut la art. 2 pentru predarea arhivei. 
	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

PAGE  
2

